

**REPUBLIKA HRVATSKA**

**OSNOVNA ŠKOLA STJEPANA RADIĆA ČAGLIN,**

**VLADIMIRA NAZORA 3, 34350 ČAGLIN**

KLASA: 112-02/25-01/7

URBROJ: 2177-21-25-3

Čaglinu 7. 10. 2025. godine

**OBAVIJEST I UPUTE O TESTIRANJU KANDIDATA PRIJAVLJENIH**

**NA NATJEČAJ ZA POPUNJAVANJE RADNOG MJESTA –**

**OPERATIVNOG DJELATNIKA ZA SIGURNOST I CIVILNU ZAŠTITU/ OPERATIVNU DJELATNICU ZA SIGURNOST I CIVILNU ZAŠTITU**

Povjerenstvo za vrednovanje kandidata prijavljenih na natječaj za popunjavanje radnog mjesta OPERATIVNOG DJELATNIKA ZA SIGURNOST I CIVILNU ZAŠTITU/ OPERATIVNU DJELATNICU ZA SIGURNOST I CIVILNU ZAŠTITU na neodređeno puno radno vrijeme, (40 sati ukupno tjedno radno vrijeme), KLASA: 112-02/25-01/7, URBROJ: 2177-21-25-1, od 22. rujna 2025 godine, objavljenog na oglasnoj ploči te web stranicama HZZ-a i Osnovne škole Stjepana Radića Čaglin, Čaglin, obavještava kandidate koji su podnijeli pravovremene i potpune prijave, te koji ispunjavaju propisane formalne uvjete po natječaju o provođenju vrednovanja.

Lista kandidata koji mogu pristupiti testiranju bit će objavljena na web stranici Škole. Ako kandidat ne pristupi testiranju smatra se da je povukao prijavu na javni natječaj i više se neće smatrati kandidatom.

**Pismena i usmena (intervju) procjena odnosno testiranje održat će se:**

**1.) u ponedjeljak 13. 10. 2025. godine s početkom u 08:30 sati s radnikom Hrvatskog zavoda za zapošljavanje u prostoru Osnovne škole Stjepana Radića Čaglin, Vladimira Nazora 3, 34350 Čaglin.**

**Usmena (intervju) procjena odnosno testiranje održat će se:**

**2.) u ponedjeljak 13. 10. 2025. godine nakon provedenog testiranja s radnikom Hrvatskog zavoda za zapošljavanje testiranje će se nastaviti s Povjerenstvom za vrednovanje kandidata u prostoru Osnovne škole Stjepana Radića Čaglin, Vladimira Nazora 3, 34350 Čaglin.**

Kandidati su obvezni pristupiti procjeni odnosno testiranju .

Ako kandidat ne pristupi testiranju, ne pristupi u navedenom terminu ili pristupi nakon vremena određenog za početak testiranja smatra se da je povukao prijavu na natječaj i više se neće smatrati kandidatom smatra se da je povukao prijavu na natječaj.

Kandidat/kinja je dužna ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje i naočale ako nosi.

Procjeni odnosno testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidatima radnik Hrvatskog zavoda za zapošljavanje će podijeliti testove kandidatima.

Test se piše isključivo kemijskom olovkom.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se testiranje odvija i

- razgovarati sa s ostalim kandidatima/kinjama.

Ukoliko kandidat postupi suprotno pravilima testiranja bit će udaljen s testiranja, a njegov rezultat se neće priznati niti ocijeniti.

Nakon provedenog pismenog i usmenog testiranja kojeg će provesti radnik Hrvatskog zavoda za zapošljavanje Povjerenstvo će provesti usmeno testiranje.

Nakon utvrđivanja rezultata testiranja Povjerenstvo utvrđuje Rang listu kandidata prema ukupnom broju bodova koju dostavlja ravnateljici škole u skladu sa člankom 18. Pravilnikom o postupku zapošljavanja te procjeni i vrednovanju kandidata za zapošljavanje.

Smatra se da je kandidat na testiranju zadovoljio ako ostvari 60% bodova od ukupnog broja bodova.

Pravni i drugi izvori za pripremanje kandidata za testiranje su:

**1. Pravilnik o djelokrugu rada tajnika te administrativno – tehničkim i pomoćnim poslovima koji se obavljaju u osnovnoj školi (NN br. 40/2014) i Pravilnik o dopunama Pravilnika o djelokrugu rada tajnika te administrativno – tehničkim i pomoćnim poslovima koji se obavljaju u osnovnoj školi (NN br.: 71/25)**

**2. Kućni red**

**3. Protokol o kontroli ulaska i izlaska iz škole**

**4. Protokol u slučaju potresa i plan evakuacije**

**5. Smjernice za postupanje školskih ustanova u slučajevima ugroze s neželjenim posljedicama**

**Svi navedeni dokumenti ili poveznice na dokumente mogu se pronaći na poveznici: https://os-sradica-caglin.skole.hr/**

Povjerenstvo za vrednovanje kandidata